આ દેશો મહાસત્તા છે અને જગતનો કાર્યભાર તેઓ મળીને ચલાવે છે અને તેઓ ખ્રિસ્તી વર્ચસ્વવાળા દેશો છે. આથી ભારતમાં અને અન્ય દેશોમાં એક ખ્રિસ્તી પર કાંકરીચાળો થાય તો પણ તેના સમાચાર પીટીઆઈ, યુએનઆઈ જેવી કોન્વેન્ટિયા પ્રભાવિત અને સામ્યવાદ પ્રભાવિત સમાચાર સંસ્થાઓ તેને બહોળી પ્રસિદ્ધિ આપે છે અને પછી અંગ્રેજી અખબારો તેમજ ચેનલોમાં તેના પર એવી રોકકળ કરાય છે જાણે તેમના પિતાશ્રીનું કોઈએ ખૂન કર્યું હોય. અને આવું બને એટલે તરત અમેરિકાની માનવ અધિકાર સંસ્થાઓ વાજાં વગાડવા માંડે છે. પછી અમેરિકાના જે પ્રમુખ હોય તેનો વારો આવે છે. આર્થિક બાબતો નક્કી કરવાની આ દેશોના હાથમાં હોવાથી ભારતમાં જે પણ પક્ષની સરકાર તેણે મુંડી નીચી રાખી સાંભળી લેવું પડે છે. જોયું નહીં? નરેન્દ્ર મોદીએ પણ ધાર્મિક સ્વાતંત્ર્ય જાળવવા નિવેદન ન આપવું પડ્યું?